**KLAIPĖDOS RAJONO savivaldybės taryba**

**SPRENDIMAS**

**dėl klaipėdos rajono savivaldybės Tarybos 2020 m. vasario 13 d. sprendimo nr. t11-65 „dėl klaipėdos rajono savivaldybės strateginio veiklos plano 2020**–**2022 m. tvirtinimo“ pakeitimo**

2020 m. gegužės d. Nr.   
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, nusprendžia:

1. Pakeisti Klaipėdos rajono savivaldybės strateginį veiklos planą 2020–2022 m., patvirtintą Klaipėdos rajono savivaldybės tarybos 2020 m. vasario 13 d. sprendimu Nr. T11-65 „Dėl Klaipėdos rajono savivaldybės strateginio veiklos plano 2020–2022 m. tvirtinimo“:

1.1. Pakeisti Žinių visuomenės plėtros programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.2. Pakeisti Ekonominio konkurencingumo didinimo programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.3. Pakeisti Aplinkos apsaugos programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.4. Pakeisti Sveikatos apsaugos programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.5. Pakeisti Socialinės paramos programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.6. Pakeisti Susisiekimo ir inžinerinės infrastruktūros plėtros programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.7. Pakeisti Kultūros paveldo puoselėjimo ir kultūros paslaugų plėtros programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.8. Pakeisti Kūno kultūros ir sporto plėtros programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.9. Pakeisti Savivaldybės valdymo ir pagrindinių funkcijų vykdymo programos tikslų, uždavinių ir priemonių asignavimų suvestinę ir ją išdėstyti nauja redakcija (pridedama).

1.10. Pakeisti Klaipėdos rajono savivaldybės strateginio veiklos plano 2020–2022 m. programų asignavimų suvestinę ir ją išdėstyti nauja redakcija (pridedama).

2. Skelbti sprendimą Savivaldybės interneto svetainėje ir Teisės aktų registre.

Savivaldybės meras

TEIKIA:

A. Bogdanovas

PARENGĖ: V. Kazlauskienė

SUDERINTA:

|  |  |  |
| --- | --- | --- |
| I. GAILIUVIENĖ  V. JASAS  A. BALNIONIENĖ | R. MC GEEVER  D. BELIOKAITĖ  R. ZUBIENĖ | T. TUZOVAITĖ-MARKŪNIENĖ  B. MARKAUSKAS  G. BAJORINIENĖ |

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2020-05-20**

**DĖL KLAIPĖDOS RAJONO SAVIVALDYBĖS TARYBOS 2020 M. VASARIO 13 D. SPRENDIMO NR. T11-65 „DĖL KLAIPĖDOS RAJONO SAVIVALDYBĖS STRATEGINIO VEIKLOS PLANO 2020–2022 M. TVIRTINIMO“ PAKEITIMO**

1. Parengto sprendimo projekto esmė, tikslai, uždaviniai:

Parengto projekto tikslas – patvirtinti Klaipėdos rajono savivaldybės strateginio veiklos plano 2020–2022m. pakeitimą, kuris buvo aptartas Klaipėdos rajono savivaldybės administracijos Strateginio planavimo darbo grupės 2020 m. gegužės 12 d. posėdyje bei aprobuotas Klaipėdos rajono savivaldybės Strateginio planavimo komisijos 2020 m. gegužės 18 d. posėdyje.

2. Projekto rengimo priežastys. Kuo vadovaujantis parengtas sprendimo projektas:

Sprendimo projektas rengiamas siekiant pakoreguoti Klaipėdos rajono savivaldybės strateginį veiklos planą 2019–2021m. esant poreikiui pagal gautus Savivaldybės administracijos padalinių, biudžetinių įstaigų, vietos bendruomenių prašymus (prašymų suvestinė pridedama). Sprendimo projektas parengtas atsižvelgiant į Klaipėdos rajono savivaldybės administracijos Strateginio planavimo darbo grupės bei į Klaipėdos rajono savivaldybės Strateginio planavimo komisijos nuomones.

3. Kokių rezultatų yra laukiama:

Patvirtinus siūlomą pakeitimą bus užtikrintas būtinas Savivaldybės biudžetinių įstaigų finansavimas, patikslinti Klaipėdos rajono savivaldybės strateginio veiklos plano programų asignavimai.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Neigiamų pasekmių nelaukiama.

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Šiuo metu galioja:

- Klaipėdos rajono savivaldybės tarybos 2020 m. vasario 13 d. sprendimas Nr. T11-65 „Dėl Klaipėdos rajono savivaldybės strateginio veiklos plano 2020–2022 m. tvirtinimo“.

- Klaipėdos rajono savivaldybės tarybos 2020 m. balandžio 2 d. sprendimas Nr. T11-82 „Dėl Klaipėdos rajono savivaldybės tarybos 2020 m. vasario 13 d. sprendimo Nr. T11-65 „Dėl Klaipėdos rajono savivaldybės strateginio veiklos plano 2020–2022 m. tvirtinimo“ pakeitimo“.

- Klaipėdos rajono savivaldybės tarybos 2020 m. balandžio 30 d. sprendimas Nr. T11-182 „Dėl Klaipėdos rajono savivaldybės tarybos 2020 m. vasario 13 d. sprendimo Nr. T11-65 „Dėl Klaipėdos rajono savivaldybės strateginio veiklos plano 2020–2022 m. tvirtinimo“ pakeitimo“.

6. Projekto rengimo metu gauti specialistų vertinimai ir išvados. Ekonominiai apskaičiavimai:

Netaikoma.

7. Sprendimo įgyvendinimui reikalingos lėšos:

-

8. Kiti, autoriaus nuomone, reikalingi pagrindimai ir paaiškinimai:

-

9. Tarybos sprendimą pateikti:

- visiems skyriams ir seniūnijoms (DVS „Kontora“).

Strateginio planavimo ir investicijų skyriaus patarėja Vitalija Kazlauskienė